Document ID: /roh_data/filtered/fineweb-2-filterrobots_roh.jsonl.gz/12009

I fiss stà memia privlus da laschar star ils sunatibas cun lur tibas da sturs en ils lieus exponids durant l’urizi cun tun e chametg, ha Marianne Fischbacher dal Museum Rgiunal Surselva ditg. Era las tibas d’alp han pudì sunar be curt. L’urizi che daventà pli e pli ferm ha stgatschà tuts en l’ustaria.
Las tibas ch’ins auda lunsch enturn avessan sunà ina suenter l’autra dals differents lieus. Ellas vegnivan antruras duvradas oravant tut per dar signals da las alps en ils vitgs sch’igl era capità insatge, dentant era sco instrument per far musica per il passatemp.
Tibas tunan il pli bel la vigilgia da Nossadunna d'avust
Tradiziunalmain vegnivan las tibas sunadas la vigilgia da Nossadunna d’avust. Da vegl ennà hai era num che las tibas tunian il meglier quella saira.
RR actualitad 08:00